**Protokoll fra møte i landsstyret 22. februar kl. 19.00.**

Møtet ble holdt på Zoom-videokonferanse.

Tilstede: Mette Lilleeng, Hege Norset Blichfeldt, Sidsel Bredvei, Frank Grimstad, Marianne Schill Reinsnes, Jon Ivar Dypedal og Hilde Løwén Grumstad.

Meldt forfall: Heidi Andersen Madsen og Heidi Vestbye

Fra staben møter generalsekretær Øyvind Woie

**Sak 2/2024: Presentasjon av leiekontrakt for nye kontorlokaler for KABB**

KABB har i lengre tid vært i dialog og forhandlinger med Clemens Eiendom AS om leie av kontor og administrasjonslokaler i eiendomsprosjektet Oslo Hospital. Landsstyret har tatt en strategisk beslutning om å flytte KABB sitt hovedkontor fra Askim til Oslo og bli en av leietakerne i det som kalles kirkens hus. Dette vil gi KABB en unik posisjon til å samarbeide med mange spennende og viktige samarbeidspartnere. KABB har forhandlet seg frem til en femårskontrakt og få gjennom avtalen tilgang til egne kontorlokaler og fellesarealer som inneholde flotte og moderne kontorer med alle tilhørende fasiliteter som møteromssenter, kafe, gode arbeidsforhold og sentral plassering i Oslo sentrum. KABB vil bruke deler av salgssummen fra hussalget av Skogveien 22 til å sikre betaling av husleie de første fem årene.

**Vedtak:**

Landsstyret gir generalsekretær og styreleder fullmakt til å inngå en femårig leieavtale med Clemens eiendom AS.